— Грамадска-культурная акцыя, iнiцыятарам якой выступiла творчая iнтэлiгенцыя, — адзначыў першы намеснiк мiнiстра культуры Уладзiмiр Рылатка, — своеасаблiвая справаздача дзеячаў нацыянальнай культуры аб яе дасягненнях. У гэтым нельга сумнявацца: беларуская культура перажывае сёння час росквiту. I невыпадкова перш за ўсё маладыя людзi сёння прыйшлi ў гэту залу, каб прызнацца ў шчырай любовi да Беларусi. А заадно i даказаць, што ўсе мы разам – артысты, гледачы, людзi розных канфесiй i сацыяльных пластоў – беларускi народ, у якога ёсць неацэнны набытак – прыгожая i непаўторная Радзiма...